যুবলীগে অলি আহাদ, তোয়াহা, তাজউদ্দীন- সবাই ছিলেন। বায়ান্নর আন্দোলনে সংগঠনটি গুরুত্বপূর্ণ ভূমিকা পালন করে। কিন্তু এটি রাজনৈতিক দল হিসেবে গড়ে ওঠেনি। না-ওঠার একাধিক কারণ ছিল। সংগঠন ও কর্মীদের সবাই ছিলেন তরুণ, সফল নেতৃত্ব দিতে পারেন এমন কেউ ছিলেন না, তদুপরি তাদের ভেতর মতাদর্শিক ঐক্যের বন্ধনটা যে দৃঢ় ছিল, তা-ও নয়। অপরদিকে রাজনৈতিক দল হিসেবে আওয়ামী মুসলিম লীগ দৃশ্যমান ও শক্তিশালী হয়ে উঠছিল। যুবলীগের প্রতিষ্ঠাকালীন সাধারণ সম্পাদক ছিলেন অলি আহাদ, তিনি লিখেছেন-